за местоположението все още не са достъпни и не могат да се използват за записване на местоположението на превозното средство. Ако местоположението е валидно, процесорът на бордовото устройство извлича от изреченията GSA NMEA и стойностите на HDOP и изчислява средната стойност по наличните спътникови системи (т.е. когато има налично фиксиране).“;
 г)
 в точка 4.4.1 раздел GNS_28 се заменя със следното:
 „GNS_28
 Ако бордовото устройство не успее да установи връзка с куплираното външно устройство за GNSS в течение на повече от 20 последователни минути, бордовото устройство трябва да генерира и регистрира в себе си събитие от типа EventFaultType с изброена (enum) стойност ‘0E’H — Грешка в комуникацията с външното устройство за GNSS, и с времеви печат, съответстващ на текущото време. Събитието се генерира само ако са изпълнени следните две условия: а) интелигентният тахограф не е в режим на калибриране и б) превозното средство е в движение. В този случай регистрирането на грешка във връзката се задейства, когато защитеният приемопредавател на бордовото устройство не получи съобщение, съдържащо отговор, след изпращането на съобщение със заявка, както е описано в раздел 4.2.“;
 д)
 в точка 4.4.2 раздел GNS_29 се заменя със следното:
 „GNS_29
 Ако целостта на външното устройство за GNSS бъде нарушена, защитеният приемопредавател за GNSS трябва да изтрие цялата си памет, включително криптографския материал. Както е описано в раздели GNS_25 и GNS_26, бордовото устройство трябва да констатира наличие на вмешателство, ако отговорът е със статус ‘6690’. В такъв случай бордовото устройство трябва да генерира събитие от типа EventFaultType с изброена (enum) стойност ‘19’H — Установяване на вмешателство в GNSS. Като алтернатива, външното устройство за GNSS може повече да не отговаря на други външни заявки.“;
 е)
 в точка 4.4.3 раздел GNS_30 се заменя със следното:
 „GNS_30
 Ако защитеният приемопредавател за GNSS не получава данни от приемника на сигнали от GNSS в течение на повече от 3 последователни часа, защитеният приемопредавател за GNSS трябва да генерира съобщение, съдържащо отговор на командата READ RECORD, с номер на записа (RECORD), равен на ‘01’, и с поле за данни от 12 байта, всички със стойност 0xFF. При получаване на съдържащо отговор съобщение с тази стойност в полето за данни, бордовото устройство трябва да генерира и регистрира събитие от типа EventFaultType с изброена (enum) стойност ‘0D’H — Липса на информация за местоположението от приемник на сигнали от GNSS, с времеви печат, съответстващ на текущото време, само ако са изпълнени следните две условия: а) интелигентният тахограф не е в режим на калибриране и б) превозното средство е в движение.“;
 ж)
 в точка 4.4.4 текстът в раздел GNS_31 до фигура 4 се заменя със следното:
 „Ако установи, че използваният за взаимно удостоверяване на автентичността сертификат EGF вече не е валиден, бордовото устройство трябва да генерира и регистрира събитие, свързано с уредите за регистриране на данни за движението, от типа EventFaultType с изброена (enum) стойност ‘1B’H — Изтекъл сертификат на външно устройство за GNSS, с времеви печат, съответстващ на текущото време. При това бордовото устройство трябва да продължи да използва получаваните от GNSS данни за местоположението.“;
 з)
 в точка 5.2.1 раздел GNS_34